ISIGIDIMI SAMAXOSA SEPTEMBER 01, 1884

U Mr. Andries Moletsane wase Skapu utumele kweli pepa incwadi ehleli pezu kwesimilo sika Mr. Sicina njengokuba esiti uyasazi kwelo langase Kamastone. Siziva singenako ukumkolisa ngokuyishicilela lenteto yake. Ayisakuba luncedo ku Mr. Sicina ngokwake, kuba okudlulileyo kungasena kumiswa ngolunye uhlobo, iyaknbangela ukuba acukucezwe u Mr. Moletsane ngu Sicina nangabahlobo bake, ayikusiza luto nakubafundi betu, nakubeni ati yena oka Moletsane bona bamaziyo “ abanakuyipula-pula inteto yake.” Ukuba ibilisiko ukuba ati umntu akuyibona into ngohlobo engabonwa ngalo sisininzi abe selesisicenge sokuba sekupengululwa isimilo sake esidluleyo, ngubanina obengasindayo ekudelekeni apa ebomini. Xa nibalayo ke mawetu zamani ukusishiya isimilo somntu yedwa kuba ukungenjenjalo kunengozi apa e Mlungwini. Siyatemba ke ukuba uyakusibulela u Mr. Moletsane ngokumncedisa kweli tuba. Lenteto ibangwa kubulawa kwe Nkosi ngu Sicina.

\*\*

\*

Kwangesizatu esibange ukuba incwadi ka Mr. Moletsane singayingenisi kwi *Sigidimi* asinakuyingenisa incwadiyom’baleli u “ Sandlulube Dlamini,” (Pesheya kwe Nciba) engesimilo lika John Lubelwana wase Ngqamakwe, esiva ukuba, “ ugwetyelwe unyaka etolongweni nemivimbo emashumi mabini anane,” ngokutabata okungekuko okwake. Ukuba u “ Sandlulube ” ubetete kupela ngenyaniso ezibekiselele kweli tyala lokuba belipambi komantyi ngekungeke nto, kodwa ukumenza imfumba yamajacu ngobusela obungazanga banenyaniso eziqiniselweyo kukungxamela isimilo somntu ngapandle kwesizatu. Siyaqononondisa ukuba ababaleli mabazinxweme izimilo zabantu ngalo lonke ixesha zingafungelweyo ematyaleni zimsulwa emehlweni omteto wase Mlungwini.

\*\*\*

Um’baleli we *London Times* ose Australia, obala ngo 2 June, 1884, ubika ezemvula ebezisina emva kweminyaka ebimitatu yelanga elikulu. Uti ikoloni yase New South Wales yodwa ngenxa yendlala yamanzi ilahlekelwe zizigidi ezilishumi linambini (12,000,000) zegusha, amawaka amaninzi egusha atunyelwe kwindawo ezikude njengase Kapa, ukuba ingqili yase Sidney ifumane inyama. Abafundi abazinoneleleyo inyaniso zemfundo baya kupaula into ezimbini kolu daba. Ukuqala ukuba eli langa belibalele e Australia lanqanyulelwa zimvula ezine ekupeleni ko May leli beliko nati apa emazantsi e Afrika elapulwe kwazezo mvula. Eyesibini kukulanda isizatu sokuba imbandezelo yase Australia ibe yimbandezelo yetu: kwezetu ingqondo ngati lento ibangwa kukuba i Australia namazantsi e Afrika ekwi Latitude enye.

\*\*\*

Iyehla into ebesikade siyixela yokuba abantu abate nqa bubuciko, kodwa bafuna banqwenela izenzo kwintlanganiso zekaba. Njengokuba zivakalisiwe nje indaba zokuba udodana lomanyano Ngemfundo luyibubisile i Pasi sifumana incwadi ezivela kumanene ngamanene zibulela okwenziweyo. Omnye wamadoda amakulu akowetu ongum’fundisi uti ebalela kwilungu lentlanganiso elise kaya apa, “ Ndiyavumelana nalentlanganiso yenu, u Manyano Ngemfundo. Noko ndingelungu layo, ngumnqweno warn ukunga ningabeka pambili. Mazibeko kwindawo zonke ezintlanganiso, niziqauqaule ukuze ukukanya kwande, ingabi yile yenu yodwa, nengwevu mazingene; ipatwe nini ukuze zifunde imbekiselelo yokukanya. Akuko nto icingwayo—kuhleliwe njengamaqaba. Kaulezani ukuzenza ezintlanganiso, zizona ziya kubatyila amehlo ukuba bayazi imfauelo yabo. Ungalingenisa igaina lam entlanganisweni, noko ndingazi ukuba ndingaba netuba lokuyifikelela kakuhle.” Siya kuvuya ukufumana icebo lelinene lingum’fundisi ngokwandiswa kwentlanganiso libehle lahanjiswa ngamalungu Omanyano. Sivuyiswa kufumana amanene anamawonga engena ukuzimasa udodana.

\*\*\*

“ Ote ebelungile walahleka.” Ngale nteto ikoranti yase Kapa, i *Gape Argus,* iti “ Yinto enkwantyisayo ukuva ngesimo ete yehlela kuso indodana emnyama ebiginyisa amate. U Shadrach Mama ubonakala emkumbini wamatyala emantyi yase Kapa, engaqali, ngesizatu sokunxila nezinye iziposo. U Shadrach wabeke epantsi kwepiko lika Mr. Upington (ofanele ukunconywa ngalondawo.) Zinkulu izinto ezazilindelwe ku Shedi; waka wati u Mr. Upington mhla wayetetiswa ngenteto apa yake edume kunene yokuba, ‘abamnyama zintshaba kwasemvelweni’ zomhlope, wapendula ngokuti uboleke u Shadrach incwadi ezicaza imiteto, umkutaza ngazo zonke indlela, uyatemba ukuba wom’bona exesheni sele ngopambili ekuteteleleni ematyaleni. Isibonakalo esihle ke kwingxelo zamatyala esinjengokuba kutiwe “ u Mr. Upington no Mr. Mama bebetetelela undimangele” pambi kwejaji, sonakala kwakudala, kuba namhla isimilo sika Shadrach sesinjengomkombe owapukileyo. Ukudaniseka ngale nto inye kukulu kodwa u Shedi ngeba wabete wabehla wadungudela ukuba wayengatanga afundiswe; bungaba bubudenge ke ukuti ngenx’ enokuba ete lo walahleka nabanye ibe sekuyakutiwa umntu ontsundu akasafanelwe ndawo yimbi ngapandle kweyokugaula inkuni nokutwala amanzi. Imfundo ngoku iyaqala ukunonelelwa yinto eninzi yabantsundu, emasilindele ke inguquleko enkulu entlalweni yabo kwakwiminyaka em’balwa ezayo.

3

Kusivuyisile ukuva u Shadrach Mama usapilile kuba ilixesha sagqibela ukuva ngaye. Iti inteto yasemzini “ Xa kuseko impilo kuseko itemba.” Akwaba bekunganjalo ku Shadrach B. Mama. Ingxelo zase matyaleni abe pambi ko Mr. J. M. Crosby, R. M., ngo 21st August 1884 ziti lendodana u Shad­rach Mama no William No. 2, no Saul James, no John Kafile bagwetywe ngokuba ifatyana ye wayine kwi hotele ka William Brindley. Lefatyana ibisetafileni kunye nezinye ezisibozo. Walatiswe ukuba aye endlwini ka Saul James apo afumane iambile izele yi wayine. U Henry Jacob ufunge wati ubesenkantini xa ababanjwa babeko. Ababini bema pambi kwake bemsitile elixa abanye bakupa ifatyi batwala bemka nayo, u Mr. Brindley ubetengela ababini utywala kwelinye icala engaboni. [Lento ibiliyelenqe.] Wandule ke yena u Henry Jacob watyela u Mr. Brindley baputuma kwizindlu zika Mrs. Short zengqeshiso apo bafumene lo ambile ye wayine kupela. Bonke ababanjwa “ Sebe zite tshwe ukuzitambisa intungo.” U Mama no Saul James bakanyele bati ngu Henry Jacob kanye lo obeyiqengqa ifatyi. Imantyi ibagwebele inyanga namanzi etyuwa ngentsuku zokuqala zontatu zeveki nganye yalo nyanga.

\*\*\*

Le yenye inteto kwangomcimbi wobukosi babamnyama:— Mr. Editor *Isigidimi.—*Ndiyakucela ukuba ufake lamazwana am kwelopepa lamanene ohlanga, ndifuna ukuba ndipendule u Mr. Robert Maqubela no Mr. Philip N. Msingatwa no Mr. Thomas Mqanda. Lamanene ndiyawavela kuba ndiyazi ukuba ependula nje enziwa zintliziyo ezibuhlungu ngenxa yenteto ka Mr. Sicina. Pofu andina mpendulo imnandi bakuluwa bam eya kwenza ukuba nixole. Noko ndinqwenele ukuba nditete nani ngeliti kuni, zitutuzeleni kuba niyazi ukuba simile nje emhlabeni apa kuyoniwana kungavakalanga. Lowo ka Sicina akayicinganga lento ayitetayo, nokuba uyicingilena ulahleke kanye ; mxoleleni mawetu ndiyatemba ukuba nave uyaqonda ukube ulahlekile. Taruni, lento kutiwa ngumhlola yinto enje ngale ke etetwa ngu Sicina, kuba Inkosi ezi zadalwa, asinguye ote makubeko Inkosi ukuze ati mazipele ngendlela zake. Ningatyafiswa yilonto ayitetayo aziyi kupela kukuba kutsho yena. Angatsho yena ngendlela zake, ningadaniswa kukuteta okungenziyo, koko kungokomlomo wodwa. Mandishiye ke manene. Mhlaumbi ningatanda ukuba nindazi P no R. no T. ndingumninawe wenu nobatatu. Ndintyuntyile ngokulinga ndijamile.—Charles Tukwayo. Kamastone, July 28, 1884.

U Mr. Tukwayo angangumzukulwana ku Mr. Msingatwa, ngunyana ku Mr. Mqanda, njengokuba simazi nabo sibazi.

\*\*\*

Sinosizi ukufumana inxenye yekaba lakowetu ingenakuyi- gqiba inteto yalo xa sazeke ibalela *Isigidimi* ngokwe Sixosa, kodwa isuke izi“lantshe” e Singesini. Um’baleli u Mr. Robert Madliwa, “ Native Teacher, Blackfountain School,” encedisana no Mr. Philip Msingatwa kugxotiso lomkombe lo Mr. Sicina otiye ubukosi babamnyama uquba aqube afumane ukuba Isixosa asiyigqibi imvo yake ahlele, mhlaumbi anyukele e Singesini. Siyiqiwulele, “ Impawana ” londawo ye Singesi siyifaka njengoko injalo. Ungqisha pantsi ngesihlangu ati u Mr. Madliwa:—

Uyayiqondana into oyitetayo mfo ka Sicina? If you didn’t answer this letter ; I will answer you quite presently. Because is the first time I hear a native say that the (chieftainship) must be destroyed to natives. God created the rulers in the world to be the rulers of the world. If you say that the chieftainship must be deprive from N. C. we could lose everything we possessed. Uxolo manene ndingowenu futi.—Robt. Madliwa, Native Teacher, Blackfountain School, 29 July, 1884.

Emva kweli linga singati kumhlobo u Mr. Madliwa ngeke anqumame ekusebenziseni Isingesi. Angaba yena akayazi into elandela lento ati ama Ngesi yi “Vaulting ambition.”

\*\*\*

Ibandla lama fama elikomkulu lise Mtonjeni ngase Qonce lisamngxamele umfo ka Sobikazi. Sivisa abafundi betu lengxoxo ebeko kwintlanganiso yelo bandla ngom-Gqibelo 9 August.

Ababali be Pasi zabamnyama.

Kufundwe incwadi evela ku Mpatiswa ongapantsi Wemicimbi Yabamnyama eti isigqibo salontlanganiso ngomcimbi wokumiselwa kuka William Seti ukuba abe ngum’bali we Pasi samkelwe ngu Mpatiswa u De Wet. U Mr. De Wet uti okukumiselwa kuka Seti kwenziwa engekabi ngu Mpatiswa. Kodwa ke akanakumsusa u Mr. Seti ngapapandle kwesizatu. U Mr. De Wet utumele incwandi kumantyi wase Qonce ukuba xa kungeko zixakeko incwadi mazibalwe ngu Mr. Dick.

U Mr. J. Warren ute lempendulo ka Rulumeni ayimhlutisi kuba xa ati u Rulumeni akanakumkupa u Seti nge-alekele wati akasakuba samisela mntu omnyama ukuba abale i Pasi.

U Mr. J. Landrey ute kusemandleni ka Rulumeni ukucita nasipi isimiselo angaba ubesenzile; ngumnqweno wentlanganiso leyo yabo ukuba lomntu akweleliswe. Ucinga ukuba lentlanganiso mayilivakalise mhlope izwi layo. Ute ke intlanganiso mayigqibe kwelokuba, “ Usizi lwentlanganiso luvakaliswe ku Rulumeni malungana nesigqibo sake ngale ngxoxo, ze lomcimbi ubekelwe ukuxoxwa yingqungqutela yamafama.” Lenteto isekelwe ngu Mr. C. B. Scholtz.

U Mr. R. Dick ute lento iyakubanga ukuba badeleke emehlweni abantu ukuba bacalula ibala nolusu lwabantu. Yena ucinga ukuba nomoyama xa ayifaneleyo indawo ngenxa yemfundo makamiselwe kuyo.

U Mr. Landrey ukubonisa into emenzele yona imfundo. umntu omnyama ubalise ukuba ngomnye umhla wahlangana nonompilinga equba um’banjwa, ute akubuza ukuba wone ntonina, wafumana ukuba ubale i Pasi yobuxoki enika igunya komnye ukuba aye kuba inkomo ezintlanu.